Správa zo zahraničnej pracovnej cesty
1.  Účastník ZPC:
Miroslava Klempová, Mgr.
Ministerstvo školstva, vedy, výskumu a športu SR
Pracovisko Stromová 9, 813 30 Bratislava
Štátny radca, Odbor celoživotného vzdelávania
Jazyky: angličtina C1, nemčina B2

2.  Zahraničná pracovná cesta:
Taliansko, Rím, 2.-4.10.2016
OECD a Cedefop
Účasť na konferencii o vzdelávaní, preškoľovaní a zamestnávaní dospelých utečencov
Cesta bola hradená zo zdrojov MŠVVaŠ SR

3.  Rámcový program pobytu:
3.10.2016 08:30 – 18:00
Centro Congressi Roma Eventi – Piazza di Spagna, Via Alibert 5a, 00187 Roma

4.  Stručný priebeh rokovaní, resp.  študijného pobytu:

3.10. 08:30 – 18:00

•	Otvorenie podujatia

•	Okrúhly stôl č.1: Národné OVP a nemu podobné nástroje pre podporu integračných stratégií
V prvej diskusii za okrúhlym stolom sa predstavili príklady dobrej praxe zo Švajčiarska, z Nemecka a z Grécka. Krajiny predstavili aktuálnu situáciu na poli práce s utečencami v kontexte odborného vzdelávania a prípravy pre dospelých a informovali prítomných o tom, aké úpravy systémov plánujú, aby ich zosúladili so súčasnými nárokmi. V následnej diskusii zástupcovia prítomných krajín vstupovali do dialógu so svojimi príkladmi k tejto téme.
•	Okrúhly stôl č.2: Riadenie a financovanie národných integračných stratégií
V druhej diskusii za okrúhlym stolom prezentovali príklady dobrej praxe zástupcovia Španielska, Fínska a Talianska. Riccardo Mattei zároveň predstavil pilotný relokačný projekt, na ktorom Taliansko spolupracuje priamo s Cedefopom – na základe analýz trhu práce budú utečencov presúvať do lokalít, kde sa budú môcť dovzdelať a uplatniť.
V diskusii sa prítomní vyjadrovali k problematike financovania vzdelávania dospelých utečencov, ktoré sa v každej krajine odvíja v rámci možností. Prevláda však model, v ktorom sa integrácia koná skrz lokálne jednotky a neziskové organizácie.

•	Okrúhly stôl č. 3: OVP a nemu podobné riešenia ako podpora relokačných stratégií v rámci EÚ
Prezentácie v rámci diskusie za okrúhlym stolom č. 3 viedli zástupcovia organizácií UNHCR, ILO a z European University Institute. Prezentovali štatistické výskumy z aktuálnych prieskumov v tejto problematike, ako aj dáta z oblasti uplatnenia utečencov na trhu práce v európskych krajinách. 

•	Panelová diskusia: Ďalšie kroky
V rámci panelovej diskusie sa predstavili zástupcovia z Európskej obchodnej komory, Konfederácie dánskych zamestnávateľov, Európskej komisie,  CEEP, UEAPME a z ETUC. Zodpovedali na praktické otázky ohľadom umiestnenia utečencov na trh práce a predstavili spoločné memorandum k tejto problematike, ku ktorému sa zaviazali.  

•	Záverečné prejavy a ukončenie podujatia

5.  Odporúčané závery:
Na základe účasti na konferencii je podľa účastníčky naďalej potrebné sledovať príklady dobrej praxe z iných krajín OECD a EÚ. Ich výstupy je možné čiastočne adaptovať aj do kvalifikovania migrantov na Slovensku, pred ich vstupom na pracovný trh.

Úlohy zo stretnutia nevyplynuli.

6.   Prehľad prinesenej dokumentácie a miesto jej uloženia
	Z konferencie boli prinesené publikácie International Migration Outlook 2016 (OECD), Maknig Integration Work – Refugees and others in need of protection (OECD), How are refugees faring on the labour market in Europe? (EK a OECD) a ďalšie materiály rozdané na konferencii.
Všetko je dostupné u Mgr. Klempovej v kancelárii č. 350 na Stromovej č. 9.

7.   Osobitne vyhodnotený očakávaný prínos ZPC
	Podujatie splnilo svoj účel – Ministerstvo školstva, vedy, výskumu a športu prinieslo nové poznatky z problematiky, vrátane príkladov dobrej praxe, ktoré bude môcť zúročiť v ďalšej fáze slovenského predsedníctva.

8.    Spôsob zverejnenia výsledkov ZPC, prenos získaných informácií
-

Súhlasím so zverejnením správy na internete - áno

Správu vypracoval: Mgr. Miroslava Klempová
Dátum: 06.10.2016
Správu schválil:  Mgr. Monika Korkošová
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.